lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv de zh en es en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv fr es en en lv lv lv lv fi lv lv lv lv lv lv lv lv it lv es lv lv lv lv lv lv lv lv nl lv lt lv en nl gl lv lv lv lv lv lv de ru lv nl en lv nl en lv nl ja lv lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
“Saab” citplanētiešu stilā un citi krāšņi spēkrati izstādē “Auto 2022” jau šajā nedēļas nogalē – ZZ.lv
Vārda dienas svin: Elma, Menarda, Elna
andra.ozola@zz.lv - 29.04.2022 - 8:23
Reaktīvā turbīna aizmugurē un elektriski atverams stikla kupola jumts – tieši tāds ir spilgti zaļais “Saab” jeb “Wasaabi”, kas jau šajā nedēļas nogalē – no 29. aprīļa līdz 1. maijam –būs apskatāms izstādes “Auto 2022” krāšņākajā un skaļākajā sadaļā “Auto Exotica”. Autotūninga šovs Rīgā, Ķīpsalā pulcēs jaudīgākos tūninga projektus, ātrus sacīkšu automobiļus un restaurētus klasiskos spēkratus, informē izstādes rīkotāji
60. gadu interpretācija par futūristisku automobili
Projekta nosaukums “Wasaabi” tapis, apvienojot “Saab” automobiļu markas nosaukumu ar japāņu asās garšvielas vasabi vārdu. Šo vasabi spilgti zaļās krāsas futūristiskā veidola spēkratu ir radījuši tēvs un dēls – Marko un Miko – no Somijas, par pamatu izmantojot 1975. gada “Saab 96” automobili.
Pirms automobiļa plānotās restaurācijas tas tika izjaukts līdz pat pēdējai detaļai, tam tika nozāģēts arī jumts. Novērtējot virsbūvi šādā izskatā, abiem vīriem momentā tapa doma – nevis to atjaunot kā oriģinālo modeli, bet gan radīt unikālu projekta automobili ar elektriski atveramu stikla kupola jumtu un reaktīvo turbīnu aizmugurē, gluži kā futūristiskajam automobilim 60. gadu animācijas seriālā par Džetsoniem. Šī projekta realizācijai bija nepieciešams gads, un tagad Marko un Miko ar to priecē cilvēkus dažādos auto pasākumos Eiropā.
“BMW” īpaši sportiskās “M” sērijas modeļi ir sevišķi iekāroti šīs markas cienītāju vidū. Kad pirms desmit gadiem Bavārijas autoražotājs no leģendārajiem atmosfēriskajiem motoriem savos sportiskajos modeļos pārgāja uz turbopūti, daudzi šīs markas entuziasti rauca degunu, tomēr mūsdienās pat lielākie skeptiķi ir pārliecinājušies, ka tas bija neizbēgams un pareizs solis.
Saturs turpināsies pēc reklāmas.
Tāpat “Kesel Motorsport” ekspozīcijā būs izstādīts “Nissan GT-R”, kas savulaik, pārsteidzot autobūvi, spēja konkurēt ar leģendāro “Porsche 911 Turbo”, bet par pusi no tā cenas. Standartā konkrētais modelis attīsta ap 500 ZS atkarībā no versijas, tomēr šis sešcilindru turbomotors ir ļoti pateicīgs tūningam un bez īpašas piepūles tā jaudu var palielināt līdz 800 ZS.
Viskuplāk apmeklētās autosacīkstes Latvijā ir drifta čempionāti. Tieši tādēļ “Auto Exotica” varēs aplūkot “3B Motorsport” un “3BMTS Auto” darbnīcas iespaidīgākos projektus. Viens no tiem ir šī gada sezonai sagatavotais 750 ZS jaudīgais “Nissan 200sx” (S13), ar kuru profesionāļu ieskaitē arī starptautiskajās sacensībās piedalīsies Reinis Ozoliņš.
Saturs turpināsies pēc reklāmas.
Tāpat būs aplūkojams driftam sagatavots BMW 1. sērijas modelis – šajā kompaktajā auto ir uzstādīts “Mercedes-Benz” V12 motors, kura jauda palielināta līdz 550 ZS. Projekta autori norāda, ka tamlīdzīgs dzinējs izmantots arī superauto “Pagani Zonda” konstrukcijā, tādēļ arī šī drifta auto motora rēkoņa ir tikpat iespaidīga. Ar to drifta sacensībās startē Toms Jankovskis. Visās trīs izstādes dienās drifterus satikt un sacīkšu auto aplūkot varēs Latvijas Automobiļu federācijas ekspozīcijā.
Plaši pārstāvētas auto entuziastu komūnas
Ar nebijuši milzīgu ekspozīciju – 12 automobiļiem – sadaļā “Auto Exotica” būs pārstāvēta populārā automobilistu entuziastu komūna “CC Nation”, kas vasarā rīko valstī lielāko brīvdabas festivālu auto cienītājiem. Tas pulcē jauniešus un tūningotu automobiļu īpašniekus, tādēļ izstādē “Auto 2022” būs apskatāmi dažādi, tostarp jauni, šīs sezonas auto tūninga projekti.
Saturs turpināsies pēc reklāmas.
Tāpat būs pārstāvētas klasisko automobiļu komūnas – gan pēdējo gadu laikā strauju popularitāti guvušo “youngtimer” spēkratu entuziasti atrādīs savus modeļus, īpaši no 70. un 80. gadiem, gan arī padomju auto entuziasti būs sarūpējuši visu Zaporožjes autorūpnīcas populārāko modeļu evolūciju vienuviet.
Klasisko auto cienītāji varēs novērtēt pasākumos vēl neredzētu restaurēto 50. gadu “Jaguar Mark VIII” četrdurvju automobili. Savulaik tika izgatavoti tikai nedaudz vairāk nekā 6000 šī greznā modeļa eksemplāru, un tas aprīkots ar 210 ZS jaudīgu sešcilindru motoru, kas ļauj šim limuzīnam paātrināties līdz tolaik iespaidīgajiem 180 km/h. Šo automobili varēs apskatīt Latvijas autopircēju ceļveža “WhatCar.lv” stendā, kur vēl būs tādi sportiskie spēkrati kā “Porsche 911 GT3” un “Toyota GR Yaris”.
Jaudīga mūzika, velo un moto šovi
Saturs turpināsies pēc reklāmas.
Sadaļas “Auto Exotica” apmeklētāji varēs aplūkot ne tikai krāšņus automobiļus, bet arī vērot un piedalīties dažādās atrakcijās. 30. aprīlī un 1. maijā notiks Baltijas labākās ekstrēmo velošovu komandas “Greentrials” profesionāli šovi ar velosipēdiem un motocikliem.
Savukārt jaudīgas auto mūzikas cienītāji “Sound Pit” un “Bass” kopīgajā stendā varēs novērtēt dažādus automobiļus gan ar audiosistēmām, kas paredzētas mūzikas kvalitātes baudīšanai, gan arī tādas sistēmas, kas paredzētas pēc iespējas lielākam akustiskajam spiedienam jeb skaļumam.
Vairākas Baltijas mēroga auto pirmizrādes
Saturs turpināsies pēc reklāmas.
Izstādē “Auto 2022” notiks vairākas Baltijas un Latvijas mēroga auto pirmizrādes. 29. aprīlī pulksten 11.00 Baltijas mēroga pirmizrādi piedzīvos superauto “Maserati MC20”, kuru par savu izvēlējies arī populārais futbolists Deivids Bekhems. Vēl pirmajā izstādes dienā pulksten 11.30 interesenti ir aicināti uz “Citroën C5 X”, “Citroën C5 Aircross”, “Citroën Ë-Berlingo” un “Citroën Ami” Baltijas pirmizrādēm. Savukārt pulksten 12.00 Baltijas mēroga pirmizrādi piedzīvos divi jauni “Škoda” elektromobiļi: “Enyaq Coupé iV” un “Fabia Monte Carlo”. “Mercedes-EQ” ekspozīcijā izstādes apmeklētāji varēs apskatīt visus “Mercedes-Benz” jaunākos elektromobiļus – sākot ar “EQA” un beidzot ar “EQS”, no kuriem “EQE” būs vissvaigākais jaunums. Vēl “Auto 2022” apmeklētāji varēs iepazīt jauno “Jeep Grand Cherokee”, “Nissan” jaunās ēras modeli “Ariya”, “Ford Mustang” jaunāko modifikāciju “Mach-E”, ūdeņraža “Hyundai Nexo” un vēl citus.
Pasākumu programmu skati: www.bt1.lv/auto/visit.php#events
Izstādi “Auto 2022” organizē Starptautisko izstāžu rīkotājsabiedrība BT 1, atbalsta bremžu tehnoloģiju ražotājs “Textar”.
Pieaugušajiem – 5,00 EUR
Studentiem, skolēniem, pensionāriem, invalīdiem – 3 EUR
Ģimenes biļete (2 pieaugušie + 2 bērni vai 1 pieaugušais + 3 bērni) – 12,00 EUR
Par katru nākamo bērnu – 1,50 EUR
Bērniem līdz 7 gadu vecumam ieeja bez maksas!
Autostāvvieta – 4,00 EUR
Biļetes var iegadāties arī iepriekšpārdošanā: www.bt1.lv/auto/buytickets.php
Lai apmeklētu izstādi, nav nepieciešams Covid-19 sertifikāts un seja maska.
Auto Citas ziņas Kultūra
Oktobrī sāksies vokālo ansambļu konkursa I kārta
“Toy rotaļlietu centrs – bibliotēka” Jelgavā atsāk savu darbību
Jelgavas Mūzikas vidusskolai 100 +1 – koncerts ar skatu nākotnē
No oktobra mainīsies Jelgavas Svētās Trīsvienības baznīcas torņa un muzeja darba laiks
Senās dievības ledus mākslā. Izsludināta pieteikšanās Starptautiskajam ledus skulptūru festivālam Jelgavā
Zinātnieku naktī – kosmiskie piedzīvojumi un zili brīnumi
Lai komentētu, jums jāpiesakās sistēmā.
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Jelgavas Mūzikas vidusskolas simtgades jubilejas koncerts “100+1”
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.